ઉમરેઠ શહેરમાં ચોકસી પોળમાં રહેતા હેંમતકુમાર મહેન્દ્રભાઈ ચોકસી ગત રાત્રીનાં સુમારે જમી પરવારીને પોતાનાં ધરમાં નીચેનાં માળે સુઈ ગયા હતા જયારે તેઓનાં વૃદ્ધ માતા મંજુલાબેન મકાનનાં ઉપરનાં માળે આવેલા રૂમમાં સુઈ ગયા હતા ત્યારે રાત્રીનાં અઢી વાગ્યાનાં સુમારે સફેદ કલરનું શર્ટ પહેરેલ અને પાતળા બાંધાનાં અજાણ્યા લુંટારૂએ મંજુલાબેનનાં રૂમમાં પ્રવેશ કરી સુઈ રહેલા મંજુલાબેનનાં હાથમાંથી સોનાની બંગડીઓ કાઢવાનો પ્રયાસ કરતા મંજુલાબેન જાગી જતા તેઓએ બુમો પાડવાનો પ્રયાસ કરતા અજાણ્યા લુંટારૂએ તેઓનાં મોઢામાં કપડાનો ડુચો મારી દઈ તેઓનાં હાથમાંથી બળજબરીપૂર્વક સોનાની ચાર બંગડીઓ તેમજ કાનમાંથી સોનાની બે બુટ્ટીઓ કિંમત રૂ। . ૯૦ હજારની મતાની લુંટ ચલાવી ફરાર થઈ ગયો હતો,લુંટારૂ ફરાર થઈ ગયા બાદ મંજુલાબેને મોઢામાંથી કપડાનો ડુચો બહાર કાઢી બુમાબુમ કરતા નીચે સુઈ રહેલા હેમંતકુમાર અને પરિવારજનો દોડી આવ્યા હતા જેથી મંજુલાબેને લુંટની ધટના જણાવતા આ બનાવ અંગે હેંમતકુમારએ ઉમરેઠ પોલીસને જાણ કરતા પોલીસ ધટના સ્થળે દોડી ગઈ હતી.